CELEX: 
Language: sl
Date: 2018-02-27 00:00:00
Title: DELEGIRANA DIREKTIVA KOMISIJE (EU) .../… o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v spajkah za spajkanje metaliziranih lukenj diskoidalnih in strojno luknjanih ploščatih večplastnih kondenzatorjev zaradi prilagoditve znanstvenemu in tehničnemu napredku

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Ta delegirana direktiva Komisije za namene prilagoditve tehničnemu napredku spreminja Prilogo III k Direktivi 2011/65/EU Evropskega parlamenta in Sveta o omejevanju uporabe nekaterih nevarnih snovi v električni in elektronski opremi (prenovitev)
                  1
                (v nadaljnjem besedilu: direktiva RoHS 2) glede izjeme za posebne uporabe svinca.
            
            
               Direktiva RoHS 2 omejuje uporabo nekaterih nevarnih snovi v električni in elektronski opremi, kot je določeno v njenem členu 4. Veljati je začela 21. julija 2011.
            
            
               Omejene snovi so navedene v Prilogi II k direktivi RoHS 2. Omejitev svinca, živega srebra, kadmija, šestvalentnega kroma, polibromiranih bifenilov in polibromiranih difeniletrov se že izvaja, omejitev bis(2etilheksil)ftalata (DEHP), butil benzil ftalata (BBP), dibutil ftalata (DBP) in diizobutil ftalata (DIBP) pa se bo uporabljala od 22. julija 2019 ali pozneje. V prilogah III in IV k direktivi RoHS 2 so navedeni materiali in komponente električne in elektronske opreme za posebne uporabe, ki so izvzeti iz omejitve uporabe snovi iz člena 4(1) direktive RoHS 2.
            
            
               Člen 5 določa prilagoditev prilog III in IV znanstvenemu in tehničnemu napredku (vključitev, obnovitev, spremembe in razveljavitev izjem). V skladu s členom 5(1)(a) se izjeme vključijo v prilogi III in IV pod pogojem, da se s tako vključitvijo ne zmanjša varovanje okolja in zdravja, ki ga zagotavlja Uredba (ES) št. 1907/2006
                  2
               , ter da je izpolnjen kateri koli od naslednjih pogojev: njihova odstranitev ali nadomestitev tehnično ali znanstveno ni izvedljiva s spremembo konstrukcije ali z nadomestitvijo z materiali in komponentami, ki ne zahtevajo katerega od materialov ali snovi, naštetih v Prilogi II, zanesljivost nadomestkov ni zagotovljena ali skupni negativni vplivi na okolje, zdravje in varnost potrošnika, ki bi jih povzročila nadomestitev, bi utegnili prevladati nad skupnimi prednostmi za okolje, zdravje in varnost potrošnika.
            
            
               Člen 5(1) določa tudi, da Evropska komisija (v nadaljnjem besedilu: Komisija) vključi materiale in komponente električne in elektronske opreme za posebne uporabe v sezname iz prilog III in IV s posameznimi delegiranimi akti v skladu s členom 20. Člen 5(3) in Priloga V določata postopek za predložitev zahtevkov za odobritev, obnovitev ali razveljavitev izjeme.
            
            
               2.POSVETOVANJA PRED SPREJETJEM AKTA
            
            
               Od objave direktive RoHS 2 je Komisija prejela številne
                  3
                zahtevke gospodarskih subjektov v skladu z določbami iz člena 5(3) in Priloge V za odobritev novih in obnovitev obstoječih izjem.
            
            
               Sedanja izjema 24 iz Priloge III dovoljuje svinec v spajkah za spajkanje metaliziranih lukenj diskoidalnih in strojno luknjanih ploščatih večplastnih kondenzatorjev. Komisija je januarja 2015 prejela eno vlogo za obnovitev te izjeme. Medtem ko je bil datum poteka veljavnosti izjeme 24 za kategorije 1 do 7 in 10
                  4
                v skladu z zahtevami iz direktive RoHS (člen 5(5), drugi pododstavek) 21. julij 2016, se izjema še naprej uporablja do odločitve Komisije o vlogi za obnovitev.
            
            
               Da bi Komisija lahko ocenila zahtevek za izjemo, je začela študijo, s katero bo izvedena zahtevana tehnična in znanstvena ocena, vključno z osemtedenskim spletnim odprtim posvetovanjem z zainteresiranimi stranmi
                  5
                glede zahtevka. Med posvetovanjem z zainteresiranimi stranmi je bil prejet en prispevek. 
            
            
               Končno poročilo, ki vsebuje oceno zahtevka, je bilo objavljeno
                  6
                in zainteresirane strani so bile uradno obveščene.
            
            
               Pozneje se je Komisija posvetovala s strokovno skupino držav članic za delegirane akte v okviru direktive RoHS 2 na srečanju strokovnjakov 15. decembra 2016, na katerem so stališča predstavili vložniki in zainteresirane strani, ki jih ta vprašanja najbolj zadevajo. Strokovnjaki so se strinjali z osnutkom, ki ga je predstavila Komisija, pri čemer je bila velika večina članov odsotnih ali ni izrazila svojega mnenja. V skladu s smernicami za boljše pravno urejanje je bil osnutek delegirane direktive objavljen na portalu za boljše pravno urejanje s štiritedenskim obdobjem za pripombe. Prejeta je bila ena opomba, ki je podprla osnutek akta. Izvedeni so bili vsi potrebni ukrepi v zvezi z izjemami od omejitev uporabe snovi v skladu s členom 5(3) do (7). Zaradi številnih sočasnih zahtevkov za izjeme in s tem povezanih upravnih zahtev je postopek odločanja Komisije potekal v skladu z alternativnimi roki iz člena 5(5). Svet in Evropski parlament sta bila o vseh dejavnostih uradno obveščena.
            
            
               Končno poročilo je zlasti izpostavilo naslednje tehnične informacije in oceno:
            
            
               Diskoidalni in strojno luknjani kondenzatorji so izpeljanke večplastnih keramičnih kondenzatorjev z nasprotnimi priključki na zunanjem robu in notranjem premeru lukenj, zvrtanih skozi keramično površino. Gre za posebne kondenzatorje, ki se uporabljajo v filtrih proti elektromagnetni interferenci in konektorjih s filtrom proti elektromagnetnim motnjam, za uporabo na visoki ravni, kadar je izločitev električne interference ključnega pomena. Značilne uporabe naprav, ki vsebujejo te sestavne dele, vključujejo profesionalno avdioopremo, pomorski nadzor in sisteme video nadzora. 
            
            
               Pri uporabi so skoznji zatiči, ki prenašajo signal, speljani skozi keramični element in povezani z notranjo izvrtino za vzpostavitev mehanske in električne povezave. Za optimalno delovanje mora imeti ta povezava nizko električno upornost in induktivnost, saj visoka upornost/induktivnost ovira visokofrekvenčno ozemljitev prek kondenzatorja za filtriranje. Običajno se ta povezava vzpostavi s svinčeno spajko, saj spajke brez svinca povzročajo razpoke v keramičnem elementu. Spajke, ki vsebujejo svinec, zagotavljajo kombinacijo ustreznega tališča in duktilnosti. Duktilnost te spajke preprečuje razpokanje keramične plasti med spajkanjem in po njem zaradi toplotne razlike med keramičnim kondenzatorjem in bakrenim zatičem.
            
            
               Trenutno nadomestitev svinca v spajkah znanstveno in tehnično ni izvedljiva. 
            
            
               Rezultati ocene za kategorije 1 do 7 in 10 kažejo, da zahtevek za izjemo, ki se nanaša na vnos 24 v Prilogi III, izpolnjuje vsaj eno od ustreznih meril iz člena 5(1)(a). Ker za zadevne uporabe danes ni na voljo dovolj zanesljivih alternativ oziroma ni verjetno, da bodo kmalu prišle na trg, je upravičeno obdobje veljavnosti do 21. julija 2021; ker zanesljivih nadomestkov še ni na voljo, se za to obdobje ne pričakuje negativnih družbeno-ekonomskih posledic nadomestitve. Dovoljeno obdobje veljavnosti naj prav tako ne bi negativno vplivalo na inovacije. Za kategorije, ki niso kategorije 1 do 7 in 10, ostaja obstoječa izjema z obdobji veljavnosti iz člena 5(2). Posebna izjema ne znižuje ravni varovanja okolja in zdravja, ki jo zagotavlja Uredba (ES) št. 1907/2006 (REACH) v skladu s členom 5 Direktive 2011/65/EU.
            
            
               3.PRAVNI ELEMENTI DELEGIRANEGA AKTA
            
         
         
            
               Delegirana direktiva dovoljuje izjemo od omejitev uporabe svinca pri posebnih uporabah iz člena 4(1), ki se navede na seznamu v Prilogi III k Direktivi 2011/65/EU.
            
            
               Instrument je delegirana direktiva, kot je določeno v Direktivi 2011/65/EU in zlasti ob izpolnjevanju ustreznih zahtev iz člena 5(1)(a) navedene direktive.
            
            
               Cilj delegirane direktive je prispevati k varovanju zdravja ljudi in varstvu okolja ter približati določbe za delovanje notranjega trga na področju električne in elektronske opreme, in sicer z omogočanjem uporabe sicer prepovedanih snovi za posebne uporabe v skladu z določbami in pogoji iz direktive RoHS 2 ter v njej vzpostavljenim postopkom za prilagajanje prilog III in IV znanstvenemu in tehničnemu napredku.
            
            
               Skladno z načelom sorazmernosti ta ukrep ne presega okvirov, ki so potrebni za doseganje njegovih ciljev.
            
            
               Predlog ne vpliva na proračun EU.
            
            
            
               DELEGIRANA DIREKTIVA KOMISIJE (EU) .../…
            
            
               z dne 27.2.2018
            
            
               o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v spajkah za spajkanje metaliziranih lukenj diskoidalnih in strojno luknjanih ploščatih večplastnih kondenzatorjev zaradi prilagoditve znanstvenemu in tehničnemu napredku
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi
                  7
                ter zlasti člena 5(1)(a) Direktive,
            
            
               ob upoštevanju naslednjega:
            
            
               (1)
                     Direktiva 2011/65/EU določa, da morajo države članice zagotoviti, da električna in elektronska oprema, dana na trg, ne vsebuje svinca.
            
            
               (2)
                     Točka 24 Priloge III k Direktivi 2011/65/EU je izvzela uporabo svinca v spajkah za spajkanje metaliziranih lukenj diskoidalnih in strojno luknjanih ploščatih večplastnih kondenzatorjev do 21. julija 2016. Komisija je pred 21. januarjem 2015 v skladu s členom 5(5) Direktive 2011/65/EU prejela zahtevek za obnovitev te izjeme v zvezi s kategorijami 1 do 7 in 10.
            
            
               (3)
                     Diskoidalni in strojno luknjani kondenzatorji so izpeljanke večplastnih keramičnih kondenzatorjev. Gre za posebne kondenzatorje, ki se uporabljajo v filtrih proti elektromagnetni interferenci in konektorjih s filtrom proti elektromagnetnim motnjam, za uporabo na visoki ravni, kadar je izločitev električne interference ključnega pomena. Značilne uporabe naprav, ki vsebujejo te sestavne dele, vključujejo profesionalno avdioopremo, pomorski nadzor in sisteme video nadzora.
            
            
               (4)
                     Spajke, ki vsebujejo svinec in se uporabljajo v diskoidalnih in strojno luknjanih kondenzatorjih, zagotavljajo kombinacijo ustreznega tališča in duktilnosti. Duktilnost te spajke preprečuje razpokanje keramični plasti med spajkanjem in po njem zaradi toplotne razlike med keramičnim kondenzatorjem in bakrenim zatičem.
            
            
               (5)
                     Trenutno nadomestitev svinca znanstveno in tehnično ni izvedljiva.
            
            
               (6)
                     Ker za zadevne uporabe v kategorijah 1 do 7 in 10 danes na trgu ni na voljo dovolj zanesljivih alternativ oziroma ni verjetno, da bodo v bližnji prihodnosti dostopne na trgu, je upravičeno obdobje veljavnosti do 21. julija 2021. Za kategorije, ki niso kategorije 1 do 7 in 10, obstoječa izjema velja za obdobja veljavnosti iz drugega pododstavka člena 5(2) Direktive 2011/65/EU.
            
         
         
            
               (7)
                     Direktivo 2011/65/EU bi bilo zato treba ustrezno spremeniti – 
            
            
            
               SPREJELA NASLEDNJO DIREKTIVO:
            
            
               Člen 1
            
            
               Priloga III k Direktivi 2011/65/EU se spremeni, kakor je navedeno v Prilogi k tej direktivi.
            
            
               Člen 2
            
            
               1.Države članice sprejmejo in objavijo zakone in druge predpise, potrebne za uskladitev s to direktivo, najpozneje do [zadnji dan 12. meseca po datumu začetka veljavnosti te direktive]. Besedila navedenih predpisov nemudoma sporočijo Komisiji.
            
            
               Navedene predpise uporabljajo od [zadnji dan 12. meseca po datumu začetka veljavnosti te direktive + 1 dan].
            
            
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.Države članice sporočijo Komisiji besedilo temeljnih predpisov nacionalnega prava, sprejetih na področju, ki ga ureja ta direktiva.
            
            
               Člen 3
            
            
               Ta direktiva začne veljati dvajseti dan po objavi v Uradnem listu Evropske unije.
            
            
               Člen 4
            
            
               Ta direktiva je naslovljena na države članice.
            
            
               V Bruslju, 27.2.2018
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 174, 1.7.2011, str. 88.
               
               
                  
                     (2)
                  
                        UL L 396, 30.12.2006, str. 1.
               
               
                  
                     (3)
                  
                        Seznam je na voljo na spletnem naslovu: 
                  http://ec.europa.eu/environment/waste/rohs_eee/adaptation_en.htm
               
               
                  
                     (4)
                  
                        Te kategorije so: 1. veliki gospodinjski aparati, 2. mali gospodinjski aparati, 3. oprema za IT in telekomunikacije, 4. oprema za zabavno elektroniko, 5. oprema za razsvetljavo, 6. električna in elektronska orodja, 7. igrače, oprema za prosti čas in šport, 10. avtomati. Kategorije električne in elektronske opreme so navedene v Prilogi I k direktivi RoHS.
               
               
                  
                     (5)
                  
                        
                  Obdobje posvetovanja
                  : od 21. avgusta 2015 do 16. oktobra 2015.
               
               
                  
                     (6)
                  
                  
                        
                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                      
                  
               
               
                  
                     (7)
                  
                        UL L 174, 1.7.2011, str. 88.
               
            
      
    ---documentbreak--- 
      
         
         
            
               PRILOGA
            
            
               V Prilogi III k Direktivi 2011/65/EU se točka 24 nadomesti z naslednjim:
            
            
                     
                        „24
                     
                  
                  
                     
                        Svinec v spajkah za spajkanje metaliziranih lukenj diskoidalnih in strojno luknjanih ploščatih večplastnih kondenzatorjev
                     
                  
                  
                     
                        Preneha veljati:
                     
                     
                        21. julija 2021 za kategorije 1–7 in 10;
                     
                     
                        21. julija 2021 za kategoriji 8 in 9, razen za in vitro diagnostične medicinske pripomočke ter instrumente za spremljanje in nadzor za industrijsko uporabo;
                     
                     
                        21. julija 2023 za kategorijo 8 in vitro diagnostične medicinske pripomočke;
                     
                     
                        21. julija 2024 za kategorijo 9 instrumente za spremljanje in nadzor za industrijsko uporabo ter za kategorijo 11.“